પોલીસ સૂત્રો તરફથી મળતી માહિતી મુજબ આ વખતે પોલીસ દ્વારા સંખ્યાબંધ સોસાયટી અને રહેણાક વિસ્તારમાં આ રીતના અરજી ફોર્મ વહેચવામાં આવ્યાં છે. જેમાં અરજદારે પોતાનું નામ, પૂરૂ સરનામુ, મોબાઈલ નંબર, સગા સબંધીના મોબાઈલ નંબર, કઇ તારીખ થી કઇ તારીખ સુધી બહારગામ જવાના છે તેવી વિગત અને ઘર અથવા તો સોસાયટીના વોચમેનનું નામ અને મોબાઈલ નંબર લખવાનો રહેશે. જ્યારે જે પણ વ્યકિત પોલીસ સ્ટેશનમાં આ ફોર્મ ભરીને આપશે તેમના ઘરની સુરક્ષા પોલીસ કેવી રીતે કરશે તે વિશે તે અંગેની માહિતી પોલીસ દ્વારા અરજદારને આપવામાં આવશે. જો નજીકના અંતરમાં અથવા તો એક જ સોસાયટીમાં 3 -4 મકાન બંધ હશે તો તે મકાનોની વચ્ચે 1 હોમગાર્ડના જવાનને રખેવાળી માટે તહેનાત કરવામાં આવશે.